**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 10 D. SPRENDIMO NR. T2-172 „DĖL KLAIPĖDOS MIESTO SAVIVALDYBĖS VISUOMENINĖS ADMINISTRACINIŲ GINČŲ KOMISIJOS SUDARYMO“ PRIPAŽINIMO NETEKUSIU GALIOS“ PROJEKTO**

1. **Projekto rengimą paskatinusios priežastys.**

Vadovaujantis Lietuvos Respublikos administracinių ginčų komisijų įstatymo Nr. VIII-1031 pakeitimo įstatymu bei Lietuvos Respublikos administracinių ginčų nagrinėjimo tvarkos įstatymo 2 straipsnio 1 dalimi, nuo 2018 m. sausio 1 d. nebelieka savivaldybių tarybų sudaromų visuomeninių administracinių ginčų komisijų, nes skundus (prašymus) dėl viešojo administravimo subjektų priimtų individualių administracinių aktų ar veiksmų (neveikimo) viešojo administravimo srityje ikiteismine tvarka pavesta nagrinėti Lietuvos administracinių ginčų komisijai ir jos teritoriniams padaliniams (Kauno apygardos skyriui, Klaipėdos apygardos skyriui, Panevėžio apygardos skyriui ir Šiaulių apygardos skyriui). Atsižvelgiant į tai, Klaipėdos miesto savivaldybės tarybos sprendimas, kuriuo buvo sudaryta Klaipėdos miesto savivaldybės visuomeninė administracinių ginčų komisija, turi būti pripažintas netekusiu galios.

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos ikiteisminio administracinių ginčų nagrinėjimo tvarkos įstatymo 2 straipsnio 1 dalimi.

**2. Sprendimo projekto tikslas ir uždaviniai.**

Sprendimo projektu siekiama pripažinti neteksiu galios Klaipėdos miesto savivaldybės tarybos 2015 m. liepos 10 d. sprendimą Nr. T2-172 „Dėl Klaipėdos miesto savivaldybės visuomeninės administracinių ginčų komisijos sudarymo“ su visais pakeitimais.

**3. Kokių teigiamų rezultatų laukiama.**

Bus pripažintas neteksiu galios Klaipėdos miesto savivaldybės tarybos 2015 m. liepos 10 d. sprendimas Nr. T2-172 „Dėl Klaipėdos miesto savivaldybės visuomeninės administracinių ginčų komisijos sudarymo“ ir tai atitiks aktualų ikiteisminių administracinių ginčų institucijų teisinį reglamentavimą.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytų teisės aktų ištraukos, 1 lapas;

2. Klaipėdos miesto savivaldybės tarybos 2015-07-10 sprendimo Nr. Nr. T2-172 „Dėl Klaipėdos miesto savivaldybės visuomeninės administracinių ginčų komisijos sudarymo“ išrašas, 1 lapas.

Klaipėdos miesto savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**LIETUVOS RESPUBLIKOS  
IKITEISMINIO ADMINISTRACINIŲ GINČŲ NAGRINĖJIMO TVARKOS  
ĮSTATYMAS**

1999 m. sausio 14 d. Nr. VIII-1031

Vilnius

**2 straipsnis. Lietuvos administracinių ginčų komisija ir jos teritoriniai padaliniai**

1. Skundus (prašymus) dėl viešojo administravimo subjektų priimtų individualių administracinių aktų ar veiksmų (neveikimo) viešojo administravimo srityje ikiteismine tvarka nagrinėja Lietuvos administracinių ginčų komisija ir jos teritoriniai padaliniai: Kauno apygardos skyrius, Klaipėdos apygardos skyrius, Panevėžio apygardos skyrius ir Šiaulių apygardos skyrius.